Publication: Magyar Közlöny
Issue: MK-2011-50 (Year: 2011, Number: 50)
Era: contemporary
Section: 2011. évi XLV. törvény
Paragraph Index: 283

10. Cikk A Tanács PP-98 1) A Tanács a Meghatalmazottak Értekezlete által a jelen Alapokmány 61. pontjának rendelkezései szerint megválasztott Tagállamokból áll. 2) A Tanács minden Tagállama kijelöl egy-egy személyt a Tanácsban való szolgálatra, akit egy vagy több tanácsadó segíthet. PP-02 (HATÁLYON KÍVÜL HELYEZVE) A Meghatalmazottak Értekezletei közötti időközben a Tanács az Egyesület irányító testületeként jár el a Meghatalmazottak Értekezlete nevében, az utóbbi által ráruházott jogosítványok keretein belül. PP-98 1) A Tanács minden lépést megtesz annak érdekében, hogy segítse a Tagállamokat a jelen Alapokmány, az Egyezmény, az Igazgatási Szabályzatok rendelkezésinek, a Meghatalmazottak Értekezlete döntéseinek, és – ha ez helyénvaló – az Egyesület egyéb értekezletei és ülései által hozott döntések végrehajtásában, továbbá ellátja a Meghatalmazottak Értekezlete által ráruházott feladatokat. PP-98 PP-02 2) Annak biztosítása érdekében, hogy az Egyesület politikája és stratégiája teljes mértékben megfeleljen a távközlési környezetben végbement változásoknak, a Tanács, a Meghatalmazottak Értekezlete által megszabott irányelvek szerint, megtárgyalja az átfogó távközléspolitikai kérdéseket. 70A PP-02 2 bis) A Tanács jelentést készít az Egyesület számára javasolt politikai és stratégiai tervezésről, azok pénzügyi vonzataival együtt, melynek során felhasználja a főtitkár által az alábbi 74A pont szerint kidolgozott konkrét adatokat. 3) A Tanács biztosítja az Egyesület munkájának hatékony összehangolását, és tényleges pénzügyi ellenőrzést gyakorol a Főtitkárság és a három Szektor fölött. 4) Az Egyesület célkitűzéseinek megfelelően minden rendelkezésére álló eszközzel hozzájárul a fejlődő országok távközlésének fejlesztéséhez, ideértve az Egyesült Nemzetek megfelelő programjaiban történő részvételt is.

Source: https://magyarkozlony.hu/hivatalos-lapok/e3339daad8c719543a0a746c9ab57c0d11664269/dokumentumok/6aa1b501a75b72047902a0012f336dcf2da8534d/letoltes